FI
4.7.2022
Euroopan unionin virallinen lehti
C 257/23
Pääasian asianosaiset Kantaja: Stappert Deutschland GmbH Vastaaja: Hauptzollamt Hannover
Ennakkoratkaisukysymykset 1) Kattaako unionin tullikoodeksia koskevan delegoidun asetuksen (1) liitteessä 22-01 säädetyssä HS-nimikkeistön alanimikettä 7304 41 koskevassa alkuperäsäännössä käytetty käsite ”profiiliputket”, jonka mukaan alkuperämaa muuttuu, jos ”luokittelu muuttuu alanimikkeen 7304 49 profiiliputkista” (profiiliputkia koskeva alkuperäsääntö), HS-nimikkeistön alanimikkeeseen 7304 49 kuuluvan kuumavalmistetun aineksen, joka on suora ja jonka seinämitat ovat tasapaksut ja joka ei täytä jonkin teknisen standardin mukaisia vaatimuksia saumattomille kuumavalmistetuille ruostumattomille teräsputkille ja josta valmistetaan kylmäkäsittelyssä putkia, joiden poikkileikkaus ja seinämitan paksuus on eri?
2) Jos ensimmäiseen kysymykseen vastataan kieltävästi tai jos ensimmäiseen kysymykseen ei ole tarpeen vastata: Onko profiiliputkia koskeva alkuperäsääntö unionin tullikoodeksin (2) 60 artiklan 2 kohdan ja 284 artiklan sekä SEUT 290 artiklan vastainen, kun a) sitä ei ole perusteltu, b) se on liian epätäsmällinen tai c) alkuperämaan määrittelyssä ei oteta huomioon jalostustapoja, jotka unionin tullikoodeksin 60 artiklan 2 kohdan mukaan johtaisivat siihen, että tavaran alkuperämaa on maa, jossa aineksia käsitellään kyseisellä tavalla[?] 3) Jos toiseen kysymykseen vastataan myöntävästi: Määräytyykö pääasiassa HS-nimikkeistön alanimikkeeseen 7304 41 kuuluvien tavaroiden alkuperämaa unionin tullikoodeksia koskevan delegoidun asetuksen liitteessä 22-01 säädetyn alanimikettä 7304 41 koskevan alkuperäsäännön ”CTH”, kyseisen asetuksen liitteessä 22-01 säädetyn HS-nimikkeistön ryhmän 73 jäännössäännön vai unionin tullikoodeksin 60 artiklan 2 kohdan mukaan?
(1) (2)
Euroopan parlamentin ja neuvoston asetuksen (EU) N:o 952/2013 täydentämisestä tiettyjä unionin tullikoodeksin säännöksiä koskevien yksityiskohtaisten sääntöjen osalt 28.7.2015 annettu komission delegoitu asetus (EU) 2015/2446 (EUVL.
2015, L 343, s. 1).
Unionin tullikoodeksista 9.10.2013 annettu Euroopan parlamentin ja neuvoston asetus (EU) N:o 952/2013 (EUVL 2013, L 269, s. 1).
Kanne 25.3.2022 – Euroopan komissio v. Portugalin tasavalta (Asia C-220/22) (2022/C 257/30) Oikeudenkäyntikieli: portugali Asianosaiset Kantaja: Euroopan komissio (asiamiehet: I. Melo Sampaio ja M. Noll-Ehlers) Vastaaja: Portugalin tasavalta
Vaatimukset — On todettava, että Portugali ei ole noudattanut ilmanlaadusta ja sen parantamisesta 21.5.2008 annetun Euroopan parlamentin ja neuvoston direktiivin 2008/50/EY (1) 13 artiklan 1 kohdan, luettuna yhdessä saman direktiivin liitteessä XI olevan B osan kanssa, mukaisia velvoitteitaan, koska se on ylittänyt 1.1.2010 lukien järjestelmällisesti ja jatkuvasti typpidioksidin vuotuisen raja-arvon seuraavilla alueilla: PT-3001 Lisboa Norte, PT-1004 Porto Litoral ja PT-1009 Entre Douro e Minho (aiemmin PT-1001 Braga)